A. Tapakgsin nakamamakxtumi xapulakatunu pumakgtayan xakakapulhuwa xalipulatamatni, makgantaxtunina wa nakalhkayawa chu tlan nakamalaksija ixtaskujna mapakgsina, la wi akxtumtapuwan xla tapakgsin. Xapulakatunu pumakgtayàn xakakapulhuwa wa xlikgawana pulataman xatapakgsittachixkuwit natlawa tamakxtumit, xapuxku makgantaxtunina xalipulatamatni, tlan nalhkayawapala ixpulakkaxtlawakantapakgsit usu akxni nataxlhaja, nema lilhkayawakan. Pala tiku likgawanà wanputun, tachixkuwit lakgawanit anà ni tapakgsi, México, kgalhi nawan puxamakukitsis katà akxni nalaksakkan nakgalhi lilakgapalan takgalhtawakga xlalikgawana, talipaw nawan chu ninakgalhi lixkajnit xlatamat. Wa makgantaxtunina tlan malaksija likgawana.
Lakgchan xapulakatunu pumakgtayan xakakapulhuwa lipulatamatni akxila lata wì takglhuwit xla putsana nak punakgatanksan lata anàn talakgalhin xla lipulatamatni, chu wa lakgchán ixlitlawat machipanan tiku lakgchan, putsakan chu mastakan limakanajlin nemà wan xlakata wa lakgchan ja'e takglhuwit; lakatitun litlawat takgantaxtin tapaksit xlakata tlan nawan talakkaxlan chu nina.|Limakgapalakàn tamaxtut; skinkan la amaka tlawakan tapatin napakgtanukan lata taskini chu tapakgsin nawan la ixlitlawat.|Xlikgawanà pulataman xtapakgsit tachixkuwit nanapakgtonu nak li'akgalhtaxtokgni chu litlawat nema wan likatsin 105 xla ja'e limapakgsin.|Lata wi taskujut na wi nemà lakgchan lipulatamatni; nema kitaxtu xla ixlakgxokgo xapuxku mapakgsina chu xanapuxkun makgtayananin xala'alakatunu, chu nak xamakgapitsin ana niku tlan pakgtanu xapulakatunu pumakgtayàn xakakapulhuwa xla lipulatamatni, xlikgawana pulataman xkatsi natlawa, usu natatlawa ixmakgtayaninìn.|Xlikgawana pulataman xtapakgsit tachixkuwit chu ixmakgtayananin, wa kalakgchan tu nichuna taxtuyacha, usu nichuna tatlawa la wi tapakgsin, akxni tatlawa ixtaskujutkan nema kalilhkayawakanit.|Tu ixlitlawat xamakgmakgalhchiwininà xalimapakgsin xla mapakgsina, lakgchan pumapakgsin xala makgantaxtina lipulatamatni natlawa la wan limapakgsin.